|  |
| --- |
| 24. SJEDNICA GRADSKOG VIJEĆA GRADA POŽEGETOČKA 16. DNEVNOG REDAPRIJEDLOG ODLUKEO DOPUNAMA ODLUKE O USTROJSTVU UPRAVNIH TIJELA GRADA POŽEGEPREDLAGATELJ: Gradonačelnik Grada PožegeIZVJESTITELJ: Gradonačelnik Grada Požegeprosinac 2023.  |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/40

URBROJ: 2177-1-04/01-23-1

Požega, 23. studenoga 2023.

GRADSKOM VIJEĆU GRADA POŽEGE

PREDMET: Prijedlog Odluke o dopunama Odluke o ustrojstvu upravnih tijela Grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14. i 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o dopunama Odluke o ustrojstvu upravnih tijela Grada Požege.

Pravni temelj za donošenje ovoga Prijedloga Odluke je u članku 35. stavku 1. točki 4. i članku 53. stavku 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članku 39. stavku 1. podstavku 11. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o dopunama Odluke o ustrojstvu upravnih tijela Grada Požege

3. Odluka o ustrojstvu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21. i 22/21.- pročišćeni tekst i 11/22.)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/23-03/

URBROJ: 2177-1-01/01-23-2

Požega, 23. studenoga 2023.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege dana, 23. studenoga 2023. godine, donosi

Z A K L J U Č A K

I. Utvrđuje se Prijedlog Odluke o dopunama Odluke o ustrojstvu upravnih tijela Grada Požege, u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/23-03/40

URBROJ: 2177-1-02/01-23-3

Požega, \_\_. prosinca 2023.

Na temelju članka 35. stavka 1. točke 4. i članka 53. stavka 3. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 24. sjednici, održanoj \_\_. prosinca 2023. godine, donosi

O D L U K U

o dopunama Odluke o ustrojstvu upravnih tijela Grada Požege

Članak 1.

Ovom Odlukom dopunjuje se Odluka o ustrojstvu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21. i 22/21.- pročišćeni tekst i 11/22.) (u nastavku teksta: Odluka).

Članak 2.

U članku 6.b Odluke iza stavka 6. dodaje se novi stavak 7. koji glasi:

„(7) Upravni odjel obavlja delegirane funkcije i zadaće posredničkog tijela za odabir operacija (u nastavku: PTOO) u okviru mehanizma integriranih teritorijalnih ulaganja i to na sljedeći način:

* provodi funkcije odabira operacija ITU mehanizma za urbano područje, koje se posebno utvrđuju u okviru svakog pojedinog poziva na dodjelu bespovratnih sredstava,
* poduzima sva potrebna djelovanja u svrhu sprječavanja, otkrivanja i ispravljanja te prijave nepravilnosti, uključujući prijevare,
* planira sredstva za provedbu svojih funkcija te ih provodi poštujući načela dobrog financijskog upravljanja, transparentnosti i sprječavanja sukoba interesa,
* osigurava poštivanje načela razdvajanja funkcija,
* provodi sve dodatne aktivnosti i zadaće PTOO sukladno relevantnim pravilima.

Članak 3.

Pravilnik o unutarnjem redu upravnih tijela Grada Požege (u nastavku teksta: Pravilnik), uskladit će se sa odredbama ove Odluke, u roku od šezdeset dana od dana stupanja na snagu ove Odluke.

Članak 4.

(1) Danom stupanja na snagu ove Odluke, Upravni odjel za imovinsko-pravne poslove će od Upravnog odjela za komunalne djelatnosti i gospodarenje preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci.

(2) Do donošenja Pravilnika iz članka 3. ove Odluke i rasporeda na radna mjesta prema tom Pravilniku, službenici zatečeni u službi u Upravnom odjelu za komunalne djelatnosti i gospodarenje, u Odsjeku za ITU mehanizme, na poslovima koje preuzima Upravni odjel za imovinsko-pravne poslove na dan stupanja na snagu ove Odluke nastaviti će obavljati poslove koje su do tada obavljali, odnosno druge poslove po nalogu pročelnika Upravnog odjela za imovinsko-pravne poslove, a pravo na plaću i ostala prava iz službe ostvaruju prema dotadašnjim rješenjima.

(3) Preuzeti službenici koji se po donošenju Pravilnika iz članka 4. ove Odluke ne mogu rasporediti, jer nema slobodnih radnih mjesta za koje ispunjavaju stručne i druge uvjete za raspored, stavljaju se na raspolaganje.

(4) Rješenja o rasporedu na radna mjesta ili rješenja o stavljanju na raspolaganje donose se najkasnije u roku od dva mjeseca od stupanja na snagu Pravilnika iz članka 3. ove Odluke.

Članak 5.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Odluku o dopunama Odluke o ustrojstvu upravnih tijela Grada Požege

I. UVOD

Odluka o ustrojstvu upravnih tijela Grada Požege (Službene novine Grada Požege, broj: 19/13.) (u nastavku teksta: Odluka) usvojena je na sjednici Gradskog vijeća Grada Požege, u listopadu 2013. godine. Predmetna Odluka objavljena je u Službenim novinama Grada Požege, broj: 19/13. od 27. studenog 2013. godine. Odluka je imala je pet izmjena: u travnju 2014. godine (Službene novine Grada Požege, broj: 8/14.), u lipnju i rujnu 2016. godine (Službene novine Grada Požege, broj: 9/16. i 14/16.), u studenom 2018. godine (Službene novine Grada Požege, broj: 19/18.), u srpnju 2021. godine (Službene novine Grada Požege, broj: 12/21.), pročišćeni tekst navedene Odluke objavljen je u Službenim novinama Grada Požege, broj: 22/21., te nakon pročišćenog teksta izmjena u srpnju 2022. godine, objavljena u Službenim novima Grada, broj. 11/22.

Predmetnom Odlukom je uređeno ustrojstvo, nazivi i djelokrug upravnih tijela Grada Požege, način upravljanja, te druga odgovarajuća pitanja važna za rad upravnih tijela Grada Požege.

II. PRAVNA OSNOVA

Pravna osnova za donošenje ovoga Prijedloga Odluke je u odredbi:

- članka 35. stavka 1. točke 4. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim je propisano da predstavničko tijelo uređuje ustrojstvo upravnih tijela jedinica lokalne, odnosno područne (regionalne) samouprave, te u odredbi članka 53. stavka 1. i 3. istog Zakona.

- članka 39. stavka 1. podstavka 11. Statuta Grada Požege (Službene novine Grada Požege, broj: broj: 2/21. i 11/22.).

III. RAZLOG ZA DONOŠENJE

Na temelju odredbe članka 8. stavka 4. točke 10. Uredbe o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021.-2027. (Narodne novine, broj: 96/22.) (u nastavku teksta: Uredba VRH), ako su Posrednička tijela za odabir operacija ujedno i korisnici u okviru Programa, osigurava se odgovarajuće razdvajanje funkcija sukladno članku 74. stavku 3. Uredbe (EU) 2021/1060.

Sukladno Pravilu I. Programa iz područja teritorijalnih ulaganja i pravedne tranzicije za financijsko razdoblje 2021.-2027., Opći dio, Glava II. Sustav upravljanja i kontrole programa, točka 2., podtočka 2.D, sva tijela koja sudjeluju u provedbi ITU mehanizma obvezna su, prema potrebi, provesti prilagodbu sustava unutarnje kontrole i prilagodbu unutarnje organizacije tijela kako bi se osigurali preduvjeti za učinkovitu provedbu uloga i odgovornosti koje su im dodijeljene u provedbi ITU mehanizma.

 Prema istom Pravilu, Glava V. Načelo sprječavanja sukoba interesa i načelo povjerljivosti, točka 2., podtočka 2.C, tijela Sustava upravljanja i kontrole dužna su osigurati primjenu načela razdvajanja funkcija između i unutar svakog tijela Sustava upravljanja i kontrole sukladno članku 11. Uredbe VRH i članku 36. stavku 3. točki (a) Financijske uredbe, čime se smanjuje rizik sukoba interesa i uspostavlja sustav s jasnom podjelom zadaća i odgovornosti te provjere učinkovitosti tog sustava u sprječavanju, otkrivanju i ispravljanju sukoba interesa.

IV. SADRŽAJ PREDLOŽENE ODLUKE

Nastavno se daje sadržaj predložene Odluke:

1) uz članak 2. - u članku 6.b Odluke iza stavka 6. dodan je stavak 7. kojim se u nadležnost Upravnog odjela za imovinsko-pravne dodaju poslovi koji se odnose na delegirane funkcije i zadaće posredničkog tijela za odabir operacija (u nastavku: PTOO) u okviru mehanizma integriranih teritorijalnih ulaganja, kako slijedi:

* provodi funkcije odabira operacija ITU mehanizma za urbano područje, koje se posebno utvrđuju u okviru svakog pojedinog poziva na dodjelu bespovratnih sredstava,
* poduzima sva potrebna djelovanja u svrhu sprječavanja, otkrivanja i ispravljanja te prijave nepravilnosti, uključujući prijevare,
* planira sredstva za provedbu svojih funkcija te ih provodi poštujući načela dobrog financijskog upravljanja, transparentnosti i sprječavanja sukoba interesa,
* osigurava poštivanje načela razdvajanja funkcija,
* provodi sve dodatne aktivnosti i zadaće PTOO sukladno relevantnim pravilima.

2) uz članak 3. - navedenim člankom utvrđeno je, da će se važeći Pravilnik o unutarnjem redu upravnih tijela Grada Požege uskladiti s odredbama ove Odluke, u roku od šezdeset dana od dana stupanja na snagu predložene Odluke

3) uz članak 4. - ovim člankom je utvrđeno, da će danom stupanja na snagu predmetne Odluke, Upravni odjel za imovinsko-pravne poslove od Upravnog odjela za komunalne djelatnosti i gospodarenje preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci, da će do donošenja Pravilnika iz članka 4. Odluke i rasporeda na radna mjesta prema tom Pravilniku, službenici zatečeni u službi u Upravnom odjelu za komunalne djelatnosti i gospodarenje, u Odsjeku za ITU mehanizme, na poslovima koje preuzima Upravni odjel za imovinsko-pravne poslove na dan stupanja na snagu ove Odluke nastaviti će obavljati poslove koje su do tada obavljali, odnosno druge poslove po nalogu pročelnika Upravnog odjela za imovinsko-pravne poslove, a pravo na plaću i ostala prava iz službe ostvaruju prema dotadašnjim rješenjima. Nadalje, preuzeti službenici koji se eventualno po usklađenju Pravilnika o unutarnjem redu upravnih tijela Grada Požege s ovom Odlukom ne mogu rasporediti (jer nema slobodnih radnih mjesta za koje ispunjavaju stručne i druge uvjete za raspored) stavljaju se na raspolaganje, a rješenja o rasporedu na radna mjesta ili rješenja o stavljanju na raspolaganje donose se najkasnije u roku od dva mjeseca od stupanja na snagu Pravilnika iz članka 4. ove Odluke.

4) uz članak 5. - utvrđen je vakacijski rok stupnja na snagu predmetne Odluke.

***Odluka o ustrojstvu upravnih tijela Grada Požege***

***(Službene novine Grada Požege, broj: 22 /21. - pročišćeni tekst i 11/22.)***

Na temelju članka 15. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 12/21.), te nadležnosti iz članka 54. stavka 1. podstavka 4. Statuta Grada Požege (Službene novine Grada Požege, broj: 2/21.) i članka 37. stavka 2. podstavka 4. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), Odbor za statutarno-pravna pitanja Gradskog vijeća Grada Požege, na svojoj 2. sjednici, održanoj dana, 23. studenog 2021. godine, utvrdio je pročišćeni tekst Odluke o ustrojstvu upravnih tijela Grada Požege.

Pročišćeni tekst Odluke o ustrojstvu upravnih tijela Grada Požege obuhvaća tekst Odluke o ustrojstvu upravnih tijela Grada Požege (Službene novine Grada Požege, broj: 19/13.), Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 8/14.), Odluke o izmjeni i dopuni Odluke o ustrojstvu upravnih tijela Grada Požege (Službene novine Grada Požege, broj: 9/16.), Odluke o izmjeni i dopuni Odluke o ustrojstvu upravnih tijela Grada Požege (Službene novine Grada Požege, broj: 14/16.), Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) i Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 12/21.), u kojima je naznačeno vrijeme njihova stupanja na snagu.

KLASA: 021-05/21-03/13

URBROJ: 2177/01-02/05-21-4

Požega, 23. studeni 2021.

PREDSJEDNIK ODBORA

ZA STATUTARNO-PRAVNA PITANJA

GRADSKOG VIJEĆA GRADA POŽEGE

Dragutin Štirmer, dipl.iur., v.r.

**O D L U K U**

**o ustrojstvu upravnih tijela Grada Požege**

(pročišćeni tekst)

I. OPĆE ODREDBE

Članak 1.

Odlukom o ustrojstvu upravnih tijela Grada Požege (u nastavku teksta: Odluka) uređuje se ustrojstvo, nazivi i djelokrug upravnih tijela Grada Požege, način upravljanja, te druga odgovarajuća pitanja važna za rad upravnih tijela Grada Požege (u nastavku teksta: upravna tijela).

Članak 2.

Upravna tijela ustrojavaju se u skladu s rasporedom i opsegom poslova samoupravnog djelokruga Grada Požege, prema srodnosti poslova i organizacijskoj povezanosti, te prema potrebi učinkovitog obavljanja poslova i učinkovitog rukovođenja radom upravnih tijela.

Članak 3.

(1) Upravna tijela imaju svoj pečat.

(2) Sadržaj pečata, postupak njegove izrade, te primjena određena je zakonom, Statutom Grada Požege, te posebnom odlukom.

(3) U pečatu je puni naziv upravnog tijela koji sadrži: naziv Republika Hrvatska, naziv Požeško - slavonske županije, naziv Grada Požege, a u sredini je grb Republike Hrvatske.

Članak 4.

Izrazi koji se koriste u ovoj Odluci za osobe u muškom rodu, uporabljeni su neutralno i odnose se na muške i ženske osobe.

II. USTROJ I DJELOKRUG UPRAVNIH TIJELA

Članak 5.

U Gradu Požegi ustrojavaju se sljedeća upravna tijela:

 1. Upravni odjeli:

1. Upravni odjel za samoupravu

2. Upravni odjel za društvene djelatnosti

3. Upravni odjel za imovinsko-pravne poslove

4. Upravni odjel za komunalne djelatnosti i gospodarenje

5. Upravni odjel za financije i proračun

 2. Služba za unutarnju reviziju.

*Odredbom članka 2. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:19/18.) koja je stupila na snagu 8. prosinca 2018. godine, u članku 5. stavku 1. točki 1. brisana je podtočka 4.(Upravni odjel za europske integracije).*

*Odredbom članka 2. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 5. je izmijenjen.*

Upravni odjel za samoupravu

Članak 6.

(1) Upravni odjel za samoupravu:

- organizira aktivnosti Gradonačelnika i zamjenika gradonačelnika, koordinira njihove odnose s javnošću, koordinira medijsku promidžbu Grada Požege, obavlja poslove protokola, gradskog informatičkog sustava i uređivanja web. stranica Grada Požege, suradnje s udrugama i humanitarnim organizacijama na području Grada Požege, ostvarivanja prava na pristup informacijama (sukladno posebnim propisima)

- obavlja pravne i druge stručne i administrativno-tehničke poslove u svezi s radom Gradskog vijeća Grada Požege (u nastavku teksta: Gradsko vijeće), radnih tijela Gradskog vijeća, Gradonačelnika Grada Požege (u nastavku teksta: Gradonačelnik) i Stručno-savjetodavnog tijela

- obavlja poslove u svezi s provedbom izbora, u smislu posebnih propisa, uključujući i izbore za tijela mjesne samouprave

- poslove u svezi s radnim odnosima službenika i namještenika upravnih tijela

- poslove pisarnice

- obavlja poslove redakcije i službene objave akata Grada Požege

- poslove održavanja radnih prostorija kao i druge pomoćno-tehničke poslove.

(2) Upravni odjel za samoupravu obavlja i druge poslove iz samoupravnog djelokruga, sukladno zakonu, dugim propisima i aktima Grada Požege.

*Odredbom članka 2. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:14/16.) koja je stupila na snagu 6. listopada 2016. godine, u članku 6., u stavku 1. brisana je točka 4. (obavljanje poslova gradskog informatičkog sustava i poslova u svezi uređivanja web. stranica Grada Požege) i točka 8. (poslovi u svezi zastupanja Grada Požege pred pravosudnim i drugim tijelima), točke 5., 6. i 7. postale su točke 4., 5. i 6., a točka 9. postala je točka 7.*

*Odredbom članka 3. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 12/21.) koja je stupila na snagu 17. srpnja 2021. godine, članak 6. je izmijenjen.*

Upravni odjel za društvene djelatnosti

Članak 6.a

U Upravnom odjelu za društvene djelatnosti obavljaju se poslovi na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture, kako slijedi:

- poslovi koordinacije u izradi i odabiru programa javnih potreba u području predškolskog odgoja i naobrazbe te praćenja njegove provedbe, poslovi na izradi programa financiranja dijela osnovnog školstva sukladno zakonu, ostali poslovi i aktivnosti vezani za osnovno školstvo

- poslovi socijalne skrbi koji obuhvaćaju poticanje i primjenu mjera zaštite životnog standarda, te zbrinjavanje socijalno ugroženih osoba i poslove zdravstva koji obuhvaćaju koordinaciju aktivnosti u primarnoj zdravstvenoj zaštiti u radu ustanova i drugih osoba koje pružaju zdravstvenu zaštitu

- poslovi kulturnog i umjetničkog promicanja Grada Požege, osiguranja sredstava za zadovoljavanje potreba u kulturi, kao i poticanja sponzorstva i donatorstva za očuvanje i unaprjeđenje standarda u kulturi i zaštiti kulturne baštine, kao i poslovi u svezi s izradom programa javnih potreba u kulturi i tehničkoj kulturi uz utvrđivanje uvjeta za provedbu ovih programa

- poslovi odabira i izrade programa javnih potreba u sportu, utvrđivanje uvjeta za provođenje programa javnih potreba, skrbi za stručne kadrove, kontroli praćenja realizacije programa i aktivnosti na razvitku sporta, kao i poslovi suradnje u svezi s gospodarenjem, investicijskim održavanjem i izgradnjom sportskih objekata

- poslovi praćenja rada ustanova, fizičkih i drugih pravnih osoba osnovanih radi ostvarivanja interesa i potreba stanovnika u ovim djelatnostima i kao i drugi poslovi iz samoupravnog djelokruga, sukladno zakonu, dugim propisima i aktima Grada Požege.

Upravni odjel za imovinsko-pravne poslove

Članak 6.b

(1) U Upravnom odjelu za imovinsko-pravne poslove obavljaju se poslovi u svezi upravljanjem, stjecanjem, otuđivanjem, davanjem na upravljanje zemljišta, zgrada, poslovnih prostora, stanova i drugih nekretnina u vlasništvu Grada Požege (osim poslova u svezi raspolaganja javnim površinama i javno-prometnim površinama u vlasništvu Grada Požege), poslovi evidencije nekretnina i uknjižba prava vlasništva na nekretninama Grada Požege, poslovi uređenja zemljišta, imovinsko-pravni poslovi vezani uz provedbu dokumenata prostornog uređenja i gradnje, poslovi vezani uz zahtjeve fizičkih i pravnih osoba radi priznavanja prava vlasništva na nekretninama Grada Požege, poslovi po zahtjevima stranaka nakon provedene legalizacije bespravno izgrađenih objekata, provođenje postupaka radi sufinanciranja kulturnih dobara na području grada, postupanje po zahtjevima vezanim za pravo prvokupa na kulturnim dobrima, stručni poslovi osnivanja stvarnih i osobnih služnosti pravnim poslom na nekretninama Grada.

(2) Obavljaju se poslovi rješavanja upravnih stvari u postupcima izvlaštenja, sudjelovanje u postupcima vezanim uz naknadu imovine oduzete za vrijeme jugoslavenske komunističke vladavine, u postupcima povezivanja zemljišne knjige i knjige položenih ugovora.

(3) Obavljaju se poslovi predlaganja mjera za upravljanje i raspolaganje (građevinskim) zemljištem i utvrđuju se godišnji programi uređenja građevinskog zemljišta za izgradnju, obavljaju poslovi u svrhu raspolaganja građevinskim zemljištem (stjecanje, prodaja, osnivanje prava građenja, zakup, najam, služnosti i dr.), uknjižbe, provedba urbane komasacije i drugi poslovi vezani uz zemljište.

(4) Predlažu se akti vezani za upravljanje zemljištem i drugim nekretninama u vlasništvu Grada, opći uvjeti za raspisivanje natječaja za prodaju i davanje u zakup i obavljanje drugih poslova u svezi s građevinskim zemljištem i vođenje evidencije o građevinskom zemljištu u vlasništvu Grada.

(5) Upravljanje stambenim i poslovnim prostorima u vlasništvu Grada uključuje predlaganje odluka o davanju u zakup, odnosno najam poslovnih prostora i stanova, ugovaranje zakupa, odnosno najma za poslovne prostore i stanove, ugovaranje i provedba suvlasničkih odnosa u mješovitom vlasništvu, izrada kriterija i mjerila za korištenje i namjenu poslovnih prostora, priprema i obavljanje svih poslova vezanih za provođenje javnih poziva za prodaju ili davanje u zakup nekretnina u vlasništvu Grada Požege. Poslove održavanja stanova i poslovnih prostora obavlja upravno tijelo nadležno za poslove gradnje.

(6) Upravni odjel za imovinsko pravne poslove obavlja poslove evidencije i ažuriranja podataka o prometu nekretnina, poslove stručne i administrativne potpore procjeniteljskom povjerenstvu te drugi poslovi s tim u svezi, poslovi zastupanja Grada Požege pred pravosudnim i drugim tijelima, te drugi poslovi iz samoupravnog djelokruga, sukladno zakonu, dugim propisima i aktima Grada Požege.

*Odredbom članka 4. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 12/21.) koja je stupila na snagu 17. srpnja 2021. godine, iza članka 6. Odluke dodan je podnaslov: „Upravni odjel za društvene djelatnosti“ i članak 6.a, a iza članka 6.a dodan je podnaslov: „Upravni odjel za imovinsko-pravne poslove i članak 6.b.*

Upravni odjel za komunalne djelatnosti i gospodarenje

Članak 7.

(1) Upravni odjel za komunalne djelatnosti i gospodarenje obavlja poslove koji se odnose na:

1. uređenje područja Grada Požege, uređenje građevinskog zemljišta, obavljanje komunalnih djelatnosti, utvrđivanje obveza i naplate komunalnih i sličnih obveza, poslove koji se odnose na gospodarstvo, geodetske poslove, označavanje prostornih jedinica, zaštitu i spašavanje, komunalni red, prometno redarstvo, mjesnu samoupravu (osim izbora za mjesnu samoupravu) i to kako slijedi:

- uređenje područja Grada Požege obuhvaća poslove izgradnje i održavanje objekata u vlasništvu Grada Požege, prometnica i drugih javnih površina

- uređenje građevinskog zemljišta obuhvaća izgradnju komunalne i druge odgovarajuće infrastrukture

- obavljanje komunalnih djelatnosti obuhvaća poslove obavljanja komunalnih djelatnosti, ustroj subjekata komunalnog gospodarstva u vlasništvu Grada Požege, te cijene komunalnih usluga

- utvrđivanje i naplatu komunalnih i sličnih obveza koji obuhvaća upravne i druge poslove utvrđivanja tih obveza, te njihovu naplatu, uključujući i prisilnu naplatu

- poslovi gospodarstva obuhvaćaju poticanje razvoja gospodarstva posebno obrta, malog i srednjeg poduzetništva, uređenje uvjeta poslovanja gospodarskih subjekata (radno vrijeme i drugo),

- geodetski poslovi obuhvaćaju poslove osnivanja i vođenja katastra vodova,

- označavanje prostornih jedinica koje obuhvaća poslove evidencije, imenovanja i označavanja naselja, ulica i trgova

- zaštita i spašavanje obuhvaćaju stručno-tehničke poslove zaštite koji spadaju u djelokrug Grada Požege

- komunalni red obuhvaća uređivanje i nadzor komunalnog reda, te nadzor provođenja odluka o agrotehničkim mjerama i mjerama za uređenje i održavanje poljoprivrednih rudina uključujući i rad komunalnog redarstva Grada Požege

- prometno redarstvo obavlja poslove nadzora i premještanja zaustavljenih i parkiranih vozila sukladno odredbama Zakona o sigurnosti prometa na cestama, poslove upravljanja prometom, poslove nadzora u zonama smirenog prometa, prometa u pješačkim zonama

2. prostorno planiranje koje obuhvaća praćenje i analizu provođenja dokumenta prostornog uređenja, ocjenu provedenih mjera i njihove učinkovitosti na svrhovito gospodarenje prostorom i zaštitu vrijednosti prostora i okoliša, izradu izvješća o stanju u prostoru, te pripreme i provedbe mjera za unapređenje stanja u prostoru, poslove u svezi s izradom prostornih planova, akata o položajnim zonama i sličnih akata, poslove u svezi izdavanja građevinskih i lokacijskih dozvola, drugih akata vezanih uz gradnju, te provedbu dokumenta prostornog uređenja iz djelokruga Grada.

3. prometa koji obuhvaćaju:

- praćenje, analizu i normativno uređivanje, odgovarajuće označavanje, te nadzor cestovnog prometa, u smislu propisa o sigurnosti prometa na cestama

- poslove u svezi raspolaganja javnim površinama i javno-prometnim površinama u vlasništvu Grada Požege

4. zaštite okoliša koji obuhvaćaju praćenje stanja zaštite okoliša, te izradu studija, planova i drugih akata u svezi unapređenjem zaštite okoliša.

5. mjesnu samoupravu koja obuhvaća poslove u svezi s radom mjesnih odbora (osim poslova izbora i konstituiranja tih tijela)

 6. obavlja stručne poslove upravljanja projektima kroz strukturne i kohezijske fondove Europske unije, kako slijedi:

* priprema, izrađuje i vodi projekte financirane iz fondova EU te projekte međuregionalne i međunarodne suradnje
* izrađuje gospodarske projekte razvojnih, investicijskih i drugih ekonomskih programa i studija
* priprema stručne strategijske odluke i prijedloge razvojnih programa i projekata razvitka Grada Požege, kao i praćenje njihovog ostvarivanja te predlaganja mjera za njihovo provođenje
* pruža tehničku pomoć u svezi programa međunarodne i međuregionalne suradnje usmjerene na tehnološki razvoj i razvoj inovativnog poduzetništva.

(2) Upravni odjel iz stavka 1. ovoga članka obavlja i druge poslove iz samoupravnog djelokruga, sukladno zakonu, dugim propisima i aktima Grada Požege.

*Odredbom članka 3. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:19/18. ) koja je stupila na snagu 8. prosinca 2018. godine, u članku 7. u stavku 1. dodana je točka 6.*

Upravni odjel za financije i proračun

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, iza članka 7. Odluke, podnaslov: „Upravni odjel za financije“ zamijenjen je podnaslovom: „Upravni odjel za financije i proračun“.*

Članak 8.

(1) Upravni odjel za financije i proračun, obavlja poslove koji se odnose na:

- proračunsko planiranje prihoda i primitaka, rashoda i izdataka, te likvidnost proračuna, pripremu prijedloga proračuna i odluke o izvršavanju proračuna, izvršavanje proračuna i praćenje izvršavanja proračuna, poslove riznice, izradu polugodišnjih i godišnjih izvještaja o izvršavanju proračuna

- izradu izvješća o korištenju proračunske zalihe, praćenje naplate proračunskih prihoda i primitaka, financijsko izvještavanje o stanju i strukturi te promjenama u vrijednosti i obujmu imovine, obveza i vlastitih izvora, konsolidaciju proračunskih korisnika, analitičke poslove proračunske potrošnje, opseg zaduživanja i jamstva Grada Požege, rejting Grada Požege, koordinaciju razvoja sustava unutarnjih kontrola, računovodstveno-financijske poslove, te na druge poslove koji su mu stavljeni u nadležnost.

- knjigovodstvene poslove za sve proračunske korisnike Grada Požege, te druge poslove iz samoupravnog djelokruga, sukladno zakonu, dugim propisima i aktima Grada Požege.

(2) Upravni odjel iz stavka 1. ovoga članka obavlja i poslove javne nabave koji se odnose na:

- utvrđivanje ukupnih potreba za nabavom roba, radova i usluga

- uspostavu baze podataka o zahtjevima za nabavu po nabavnim kategorijama, planiranje i provedbu postupaka javne nabave

- izradu dokumentacije za nadmetanje i druge potrebne dokumentacije

- provođenje postupaka javne nabave, objave javne nabave, sklapanje i praćenje izvršenja ugovora o javnoj nabavi i okvirnih sporazuma

- provođenje postupaka središnje javne nabave za korisnike središnje javne nabave sukladno ovlaštenju nadležnih tijela, vođenje registra ugovora o javnoj nabavi i okvirnih sporazuma, te druge poslove sukladno propisima.

*Odredbom članka 6. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 8. Odluke je izmijenjen.*

Upravni odjel za europske integracije - brisan

*Odredbom članka 4. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, podnaslov Upravni odjel za europske integracije je brisan.*

Članak 9. – brisan

*Odredbom članka 4. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 9. je brisan.*

Članak 9. – brisan

*Odredbom članka 3. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 14/16.) koja je stupila na snagu 6. listopada 2016. godine, članak 10. je izmijenjen.*

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 10. postao je članak 9.*

*Odredbom članka 7. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 9. Odluke je brisan.*

Služba za unutarnju reviziju

Članak 9.

(1) Služba za unutarnju reviziju je tijelo koje obavlja poslove procjene sustava unutarnjih kontrola, davanja neovisnog i objektivnog stručnog mišljenja i savjeta za unaprjeđenje poslovanja, a sve u svrhu ostvarenja poslovnih ciljeva primjenom sustavnog pristupa vrjednovanju i poboljšanju djelotvornosti procesa upravljanja rizicima, kontrola i gospodarenja. Unutarnja revizija obavlja se kroz reviziju sustava, reviziju usklađenosti, reviziju uspješnosti poslovanja, financijsku reviziju i reviziju IT sustava.

(2) U okviru svog djelokruga Služba za unutarnju reviziju obavlja sljedeće poslove:

* izradu strateškog i godišnjeg plana unutarnje revizije temeljenih na objektivnoj procjeni rizika, te radnog plana pojedinačne unutarnje revizije
* provedbu unutarnje revizije u upravnim tijelima Grada Požege, procjenom prikladnosti i djelotvornosti sustava unutarnjih kontrola u odnosu na utvrđivanje, procjenu i upravljanje rizicima, usuglašenost sa zakonima i drugim propisima, pouzdanost i sveobuhvatnost financijskih i drugih informacija, učinkovitost, djelotvornost i ekonomičnost poslovanja, zaštitu imovine i informacija, te obavljanje zadaća i ostvarivanja ciljeva
* davanje preporuka za poboljšanje poslovanja
* provedbu unutarnje revizije namjenskog trošenja proračunskih sredstava kod proračunskih i izvanproračunskih korisnika čiji je osnivač/suosnivač Grad Požega
* upozoravanje na nepravilnosti i neusklađenosti sa zakonima i drugim propisima, te predlaganje mjera za njihovo otklanjanje
* izradu izvješća o obavljenim unutarnjim revizijama, te godišnjeg izvješća, praćenje provedbe danih preporuka navedenih u izvješću o obavljenoj unutarnjoj reviziji
* suradnju s Upravom za harmonizaciju unutarnje revizije i financijske kontrole u Ministarstvu financija i Državnim uredom za reviziju
* obavljanje ostalih poslova sukladno zakonu, drugim propisima i po nalogu gradonačelnika.

(3) Poslovi Službe za unutarnju reviziju određeni su zakonom, Statutom Grada Požege i ovom Odlukom.

*Odredbom članka 2. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 8/14. ) koja je stupila na snagu 7. svibnja 2014. godine, članak 11. je izmijenjen.*

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 11. postao je članak 10.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 10. postao je članak 9.*

Članak 10.

Upravna tijela neposredno izvršavaju i nadziru provođenje općih akata iz djelokruga poslova za koje su osnovani i u okviru svog samoupravnog djelokruga donose i pojedinačne akte u svrhu izvršavanja općih akata Gradskog vijeća i Gradonačelnika.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 12. postao je članak 11.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 11. postao je članak 10.*

Članak 11.

Pravilnikom o unutarnjem redu u upravnim tijelima mogu se kao unutarnje ustrojstvene jedinice, ovisno o srodnosti i povezanosti poslova, ustrojiti odsjeci, a unutar njih i pododsjeci.

*Odredbom članka 2. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 9/16.) koja je stupila na snagu 8. srpnja 2016. godine, članak 13. Odluke je izmijenjen.*

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 13. postao je članak 12.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 12. postao je članak 11.*

Članak 12.

(1) Gradonačelnik vodi brigu o javnosti rada upravnih tijela.

(2) Izvješće o radu i drugim pitanjima iz djelokruga rada upravnih tijela daje pročelnik.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 14. postao je članak 13.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 13. postao je članak 12.*

Članak 13.

Upravna tijela dužna su razmotriti prijedloge i primjedbe građana u svezi njihovog rada, te ih obavijestiti o poduzetim mjerama.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 15. postao je članak 14.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 14. postao je članak 13.*

III. UPRAVLJANJE I RUKOVOĐENJE UPRAVNIM TIJELIMA

Članak 14.

(1) Upravnim tijelom upravlja pročelnik kojeg imenuje Gradonačelnik na temelju javnog natječaja, sukladno zakonu kojim se uređuje lokalna područna (regionalna) samouprava, te zakonu kojim se uređuju radni odnosi službenika i namještenika u lokalnoj i područnoj (regionalnoj) samoupravi.

(2) Gradonačelnik može razriješiti pročelnike upravnih tijela sukladno odredbama zakona kojim se uređuje lokalna i područna (regionalna) samouprava. U slučaju razrješenja, kao i na druga prava, obveze i odgovornosti pročelnika upravnih tijela primjenjuju se odredbe zakona kojim se uređuje radni odnosi službenika i namještenika u tijelima lokalne i područne (regionalne) samouprave.

(3) Radom Službe za unutarnju reviziju upravlja voditelj kojeg imenuje Gradonačelnik iz reda unutarnjih revizora. Voditelj u obavljanju poslova ima prava i dužnosti utvrđene zakonom, Statutom i aktima Gradskog vijeća i Gradonačelnika.

*Odredbom članka 3. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 8/14.) koja je stupila na snagu 7. svibnja 2014. godine, u članku 16. dodan je stavak 3.*

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 16. postao je članak 15.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 15. postao je članak 14., a člankom 9., u stavku 1. ovoga članka brisane su riječi: „odnosno tajnik (u nastavku teksta: pročelnik)“.*

Članak 15.

U razdoblju od upražnjenog radnog mjesta pročelnika do imenovanja novog u skladu sa zakonom, kao i za vrijeme duže odsutnosti pročelnika do njegovog povratka na rad, Gradonačelnik može rješenjem ovlastiti službenika upravnog tijela koji ispunjava sve stručne uvjete za raspored na radno mjesto pročelnika propisane Pravilnikom o unutarnjem redu upravnih tijela Grada Požege da privremeno obavlja poslove pročelnika tijekom trajanja natječajnog postupka, odnosno za vrijeme duže odsutnosti pročelnika do njegova povratka na rad.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18 ) koja je stupila na snagu 8. prosinca 2018. godine, članak 17. postao je članak 16.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 16. postao je članak 15., a člankom 10., članak 15. Odluke je izmijenjen.*

Članak 16.

Pročelnik upravnog tijela odgovoran je Gradonačelniku za svoj rad i rad službenika i namještenika u svom upravnom tijelu.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 18. postao je članak 17.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 17. postao je članak 15.*

Članak 17.

(1) Gradonačelnik usmjerava djelovanje upravnih tijela u obavljanju poslova iz njihova samoupravnog djelokruga, te nadzire rad upravnih tijela.

(2) U provođenju ovlasti iz stavka 1. ovoga članka, Gradonačelnik prati stanje u pojedinim upravnim tijelima, te utvrđuje mjere koje su dužni provesti.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 19. postao je članak 18.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 18. postao je članak 17.*

Članak 18.

(1) Pravilnik o unutarnjem redu, kao zajednički pravilnik za sva upravna tijela donosi Gradonačelnik, na prijedlog pročelnika upravnih tijela.

(2) Pravilnikom o unutarnjem redu utvrđuje se unutarnje ustrojstvo upravnih tijela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad upravnih tijela u skladu sa Statutom Grada Požege, općim aktima Grada Požege i ovom Odlukom.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 20. postao je članak 19.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 19. postao je članak 18, a člankom 11., broj: „20“ u stavku 1. ovoga članka zamijenjen je brojem: „18“.*

IV. SLUŽBENICI I NAMJEŠTENICI UPRAVNIH TIJELA I OSTVARIVANJE PRAVA IZ RADNOG ODNOSA

Članak 19.

(1) U upravna tijela službenici i namještenici primaju se na rad i raspoređuju se na radno mjesto, na način i pod uvjetima propisanim zakonom kojim se uređuju radni odnosi službenika i namještenika u tijelima lokalne i područne (regionalne) samouprave sukladno Pravilniku iz članka 18. ove Odluke.

(2) Osobe iz stavka 1. ovoga članka imaju prava i dužnosti propisane zakonom i drugim propisima, a za svoj rad odgovaraju u slučajevima i po postupku koji je propisan zakonom i drugim propisima, te općim aktima.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 21. postao je članak 20.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 20. postao je članak 19.*

Članak 20.

Prava iz radnog odnosa službenici i namještenici upravnih tijela ostvaruju u Gradu Požegi, kao jedinstvenom subjektu.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 22. postao je članak 21.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 21. postao je članak 20.*

Članak 21.

(1) O prijmu u službu, rasporedu na radno mjesto, te o drugim pravima i obvezama iz radnog odnosa kao i o prestanku službe odlučuje rješenjem pročelnik upravnog tijela.

(2) O imenovanju i razrješenju, te o drugim pravima i obvezama pročelnika upravnih tijela odlučuje rješenjem Gradonačelnik.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 23. postao je članak 22.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 22. postao je članak 21, a člankom 12., u stavku 1. ovoga članka iza riječi: „pravima“ dodane su riječi: „i obvezama“, a iza riječi: „tijela“ brisane su riječi: „ili osoba koju pročelnik za to pisano ovlasti“.*

V. RADNO VRIJEME UPRAVNIH TIJELA

Članak 22.

(1) Gradonačelnik određuje početak i završetak radnog vremena upravnih tijela, te uredovno vrijeme za rad sa strankama.

(2) Pročelnik može radno vrijeme u toku radnog dana za obavljane određenih poslova iz djelokruga upravnog tijela privremeno urediti drugačije nego što je određeno odlukom Gradonačelnika odnosno Kolektivnim ugovorom, ako to zahtijeva pravodobno i potpuno obavljanje tih poslova.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 24. postao je članak 23.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 23. postao je članak 22.*

VI. SREDSTVA ZA OBAVLJANJE REDOVNE DJELATNOSTI

Članak 23.

Sredstva za rad upravnih tijela osiguravaju se u Proračunu Grada Požege i iz drugih prihoda u skladu sa zakonom, ovisno o izvršenju poslova i zadataka predviđenih programom rada.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 25. postao je članak 24.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 24. postao je članak 23.*

VII. PRIJELAZNE I ZAVRŠNE ODREDBE

Članak 24.

(1) Pravilnik o unutarnjem redu iz članka 20. ove Odluke Gradonačelnik je dužan donijeti najkasnije u roku 60 dana od dana stupanja na snagu ove Odluke.

(2) Do donošenja novoga Pravilnika ostaje na snazi Pravilnik o unutarnjem redu upravnih tijela Grada Požege (Službene novine Grada Požege, broj: 4/12., 8/12., 11/13., 12/13., 13/13. i 15/13.) koji je donesen na temelju Odluke o ustrojstvu upravnih tijela Grada Požege (Službene novine Grada Požege, broj: 2/12. i 15/13.).

(3) Novoosnovani Ured gradonačelnika od Upravnog odjela za samoupravu preuzet će službenike i namještenike, poslove i predmete, opremu i drugu dokumentaciju, razmjeno poslovima preuzetim sukladno ovoj Odluci.

(4) Nakon stupanja na snagu Pravilnika iz stavka 1. ovoga članka pročelnici sadašnjeg Upravnog odjela za samoupravu, Upravnog odjela za komunalne djelatnosti i gospodarenje, Upravnog odjela za financije i Upravnog odjela za europske integracije imenovani na neodređeno vrijeme na temelju javnog natječaja, stupanjem na snagu ove Odluke ostaju na istom radnom mjestu pročelnika. Stupanjem na snagu Pravilnika iz stavka 1. ovoga članka Gradonačelnik će u roku od 15 dana donijeti rješenje o njihovu rasporedu na radno mjesto pročelnika Upravnog odjela za samoupravu, Upravnog odjela za komunalne djelatnosti i gospodarenje, Upravnog odjela za financije i Upravnog odjela za europske integracije.

(5) Gradonačelnik će u roku 30 dana od dana stupanja na snagu Pravilnika iz stavka 1. ovoga članka imenovati vršitelja dužnosti tajnika Ureda gradonačelnika do okončanja natječajnog postupka za izbor i imenovanje tajnika Ureda gradonačelnika, te će u istom roku raspisati natječaj za izbor i imenovanje tajnika Ureda gradonačelnika.

(6) Službenici i namještenici zatečeni u službi u upravnim tijelima Grada Požege na dan stupanja na snagu ove Odluke, nastavit će s radom na svojim dosadašnjim radnim mjestima i to do rasporeda na radna mjesta utvrđena Pravilnikom o unutarnjem redu iz stavka 1. ovoga članka. Rješenja o rasporedu donijeti će se u roku od 30 dana od dana stupanja na snagu Pravilnika.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 26. postao je članak 25.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 25. postao je članak 24.*

Članak 25.

Stupanjem na snagu ove Odluke prestaje važiti Odluka o ustrojstvu upravnih tijela Grada Požege (Službene novine Grada Požege, broj: 2/12. i 15/13.).

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 27. postao je članak 26.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 26. postao je članak 25.*

Članak 26.

Ova Odluka stupa na snagu osmog dana od dana objave u Službenim novinama Grada Požege.

*Odredbom članka 5. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj: 19/18.) koja je stupila na snagu 8. prosinca 2018. godine, članak 28. postao je članak 27.*

*Odredbom članka 8. Odluke o izmjenama i dopunama Odluke o ustrojstvu upravnih tijela Grada Požege (Službene novine Grada Požege, broj:12/21.) koja je stupila na snagu 17. srpnja 2021. godine, članak 27. postao je članak 26.*

**TEKST KOJI NIJE UŠAO U PROŠIŠĆENI TEKST**

**ODLUKA O IZMJENAMA I DOPUNAMA ODLUKE O USTROJSTVU UPRAVNIH TIJELA GRADA POŽEGE** (Službene novine Grada Požege, broj: 8/14. od 29. travnja 2014. godine), stupila na snagu 7. svibnja 2014. godine

Članak 4.

Ova Odluka stupa na snagu osmog dana od dana objave u Službenim novinama Grada Požege.

**ODLUKA O IZMJENI I DOPUNI ODLUKE O USTROJSTVU UPRAVNIH TIJELA GRADA POŽEGE** (Službene novine Grada Požege, broj: 9/16. od 30. lipnja 2016. godine), stupila na snagu 8. srpnja 2016. godine

Članak 3.

Ova Odluka stupa na snagu osmog dana od dana objave u Službenim novinama Grada Požege.

**ODLUKA O IZMJENI I DOPUNI ODLUKE O USTROJSTVU UPRAVNIH TIJELA GRADA POŽEGE** (Službene novine Grada Požege, broj: 14/16. od 28. rujna 2016. godine), stupila na snagu 6. listopada 2016. godine

Članak 4.

Gradonačelnik je dužan s ovom Odlukom, uskladiti Pravilnik o unutarnjem redu upravnih tijela Grada Požege (Službene novine Grada Požege, broj: 4/14., 7/14., 12/15., 13/15., 1/16. i 5/16.- u nastavku teksta: Pravilnik), najkasnije u roku 60 dana od dana stupanja na snagu ove Odluke,

Ured gradonačelnika će od Upravnog odjela za samoupravu preuzeti službenike, poslove i predmete, opremu i drugu dokumentaciju, razmjeno poslovima koji su preuzeti ovom Odlukom.

Službenici zatečeni u službi u Upravnom odjelu za samoupravu, na dan stupanja na snagu ove Odluke, nastavit će s radom na svojim dosadašnjim radnim mjestima i to do rasporeda na radna mjesta utvrđena Pravilnikom iz stavka 1. ovoga članka. Rješenja o rasporedu donijeti će se u roku od 30 dana od dana stupanja na snagu Pravilnika.

Članak 5.

Ova Odluka stupa na snagu osmog dana od dana objave u Službenim novinama Grada Požege.

**ODLUKA O IZMJENAMA I DOPUNAMA ODLUKE O USTROJSTVU UPRAVNIH TIJELA GRADA POŽEGE** (Službene novine Grada Požege, broj: 19/18. od 30. studenog 2018.), stupila na snagu 8. prosinca 2018. godine

Članak 6.

Gradonačelnik Grada Požege će sukladno ovoj Odluci, na prijedlog pročelnika Upravnog odjela za komunalne djelatnosti i gospodarenje donijeti izmjene i dopune Pravilnika o unutarnjem redu upravnih tijela Grada Požege (Službene novine Grada Požege, broj: 15/16., 13/17., 1/18., 8/18. i 14/18.- u nastavku teksta: Pravilnik), u roku šezdeset dana od dana stupanja na snagu ove Odluke.

Članak 7.

(1) Danom stupanja na snagu ove Odluke ukida se Upravni odjel za europske integracije, a Upravni odjel za komunalne djelatnosti i gospodarenje će preuzeti službenike, poslove i predmete, opremu i drugu dokumentaciju od ukinutog Upravnog odjela za europske integracije.

(2) Do donošenja Pravilnika iz članka 6. ove Odluke i rasporeda na radna mjesta prema tom Pravilniku, službenici zatečeni u službi u Upravnom odjelu za europske integracije na dan stupanja na snagu ove Odluke, će nastaviti obavljati poslove koje su do tada obavljali, odnosno druge poslove po nalogu pročelnika Upravnog odjela za komunalne djelatnosti i gospodarenje, a pravo na plaću i ostala prava iz službe ostvaruju prema dotadašnjim rješenjima.

(3) Preuzeti službenici koji se po donošenju Pravilnika iz članka 6. ove Odluke ne mogu rasporediti, jer nema slobodnih radnih mjesta za koje ispunjavaju stručne i druge uvjete za raspored, stavljaju se na raspolaganje.

(4) Nakon stupanja na snagu Pravilnika iz članka 6. ove Odluke, sadašnji pročelnik Upravnog odjela za europske integracije rasporedit će se na radno mjesto adekvatno njenoj stručnoj spremi u Upravnom odjelu za komunalne djelatnosti i gospodarenje.

(5) Pročelnik Upravnog odjela za komunalne djelatnosti i gospodarenje imenovan na neodređeno vrijeme na temelju javnog natječaja, stupanjem na snagu ove Odluke ostaje na istom radnom mjestu pročelnika, a stupanjem na snagu Pravilnika iz članka 6. ove Odluke Gradonačelnik će donijeti rješenje o njegovom rasporedu na radno mjesto pročelnika Upravnog odjela za komunalne djelatnosti i gospodarenje.

(6) Rješenja o rasporedu na radna mjesta ili rješenja o stavljanju na raspolaganje donose se najkasnije u roku od dva mjeseca od stupanja na snagu Pravilnika iz članka 6. ove Odluke.

Članak 8.

Ovlašćuje se Odbor za statutarno-pravna pitanja da utvrdi i objavi pročišćeni tekst Odluke o ustrojstvu upravnih tijela Grada Požege.

Članak 9.

Ova Odluka stupa na snagu osmog dana od dana objave u Službenim novinama Grada Požege.

**ODLUKA O IZMJENAMA I DOPUNAMA ODLUKE O USTROJSTVU UPRAVNIH TIJELA GRADA POŽEGE** (Službene novine Grada Požege, broj: 12/21. od 9. srpnja 2021.), stupila na snagu 17. srpnja 2021. godine

Članak 13.

Pravilnik o unutarnjem redu upravnih tijela Grada Požege (Službene novine Grada Požege, broj: 5/21. i 9/21. - u nastavku teksta: Pravilnik), uskladit će se sa odredbama ove Odluke, najkasnije u roku 60 dana od dana stupanja na snagu ove Odluke.

Članak 14.

 (1) Danom stupanja na snagu ove Odluke,

- ukida se Ured gradonačelnika, a Upravni odjel za samoupravu će preuzeti službenike i namještenike, uključujući i pročelnika, te poslove i predmete, opremu i drugu dokumentaciju od ukinutog Ureda gradonačelnika

- novoosnovani Upravni odjel za društvene djelatnosti će od Upravnog odjela za samoupravu preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci

- novoosnovani Upravni odjel za imovinsko-pravne poslove će od Upravnog odjela za samoupravu preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci

- Upravni odjel za financije nastavlja raditi s djelokrugom utvrđenom ovom Odlukom kao Upravni odjel za financije i proračun, te će od Upravnog odjela za samoupravu preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci.

(2) Do donošenja Pravilnika iz članka 13. ove Odluke i rasporeda na radna mjesta prema tom Pravilniku, službenici i namještenici zatečeni u službi, odnosno u radnom odnosu u Uredu gradonačelnika na poslovima koje preuzima Upravni odjel za samoupravu na dan stupanja na snagu ove Odluke, će nastaviti obavljati poslove koje su do tada obavljali, a pravo na plaću i ostala prava iz službe ostvaruju prema dotadašnjim rješenjima.

(3) Do donošenja Pravilnika iz članka 13. ove Odluke i rasporeda na radna mjesta prema tom Pravilniku, službenici zatečeni u službi u Upravnom odjelu za samoupravu na poslovima koje preuzima Upravni odjel za društvene djelatnosti, Upravni odjel za imovinsko-pravne poslove i Upravni odjel za financije i proračun na dan stupanja na snagu ove Odluke, će nastaviti obavljati poslove koje su do tada obavljali, a pravo na plaću i ostala prava iz službe ostvaruju prema dotadašnjim rješenjima.

 (4) Preuzeti službenici koji se po donošenju Pravilnika iz članka 13. ove Odluke ne mogu rasporediti, jer nema slobodnih radnih mjesta za koje ispunjavaju stručne i druge uvjete za raspored, stavljaju se na raspolaganje.

(5) Nakon stupanja na snagu Pravilnika iz članka 13. ove Odluke, sadašnji pročelnik ukinutog Ureda gradonačelnika rasporedit će se na radno mjesto adekvatno njegovoj stručnoj spremi u Upravnim tijelima Grada Požege.

 (6) Pročelnik Upravnog odjela za samoupravu u službi na neodređeno vrijeme, imenovan za pročelnika na temelju javnog natječaja, stupanjem na snagu ove Odluke ostaje na istom radnom mjestu pročelnika, a stupanjem na snagu Pravilnika iz članka 13. ove Odluke Gradonačelnik će donijeti rješenje o njegovom rasporedu na radno mjesto pročelnika Upravnog odjela za samoupravu.

 (7) Pročelnik Upravnog odjela za financije u službi na neodređeno vrijeme, imenovan za pročelnika na temelju javnog natječaja, stupanjem na snagu ove Odluke nastavlja s radom kao pročelnik Upravnog za financije i proračun, a stupanjem na snagu Pravilnika iz članka 13. ove Odluke Gradonačelnik će donijeti rješenje o njegovom rasporedu na radno mjesto pročelnika Upravnog odjela za financije i proračun.

(8) Gradonačelnik će u roku 30 dana od dana stupanja na snagu Pravilnika iz članka 13. ove Odluke imenovati službenika ovlaštenog za privremeno obavljanje poslova pročelnika Upravnog odjela za društvene djelatnosti i službenika ovlaštenog za privremeno obavljanje poslova pročelnika Upravnog odjela za imovinsko-pravne poslove do okončanja natječajnog postupka za izbor i imenovanje pročelnika Upravnog odjela za društvene djelatnosti i pročelnika Upravnog odjela za imovinsko-pravne poslove iz reda službenika Upravnih tijela Grada koji ispunjava stručne uvjete za pročelnika. U istom roku Gradonačelnik će raspisati natječaj za izbor i imenovanje pročelnika Upravnog odjela za društvene djelatnosti i pročelnika Upravnog odjela za imovinsko-pravne poslove.

(9) Rješenja o rasporedu na radna mjesta ili rješenja o stavljanju na raspolaganje donose se najkasnije u roku od dva mjeseca od stupanja na snagu Pravilnika iz članka 13. ove Odluke.

Članak 15.

Ovlašćuje se Odbor za statutarno-pravna pitanja da utvrdi i objavi pročišćeni tekst Odluke o ustrojstvu upravnih tijela Grada Požege.

Članak 16.

Ova Odluka stupa na snagu osmog dana od dana objave u Službenim novinama Grada Požege.



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 024-02/22-03/2

URBROJ: 2177-1-02/01-22-3\_

Požega, 26. svibnja 2022.

Na temelju članka 35. stavka 1. točke 4. i članka 53. stavka 3. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 12. sjednici, održanoj 26. svibnja 2022. godine, donosi

O D L U K U

o izmjenama i dopunama Odluke o ustrojstvu upravnih tijela Grada Požege

Članak 1.

Ovom Odlukom mijena se i dopunjuje Odluka o ustrojstvu upravnih tijela Grada Požege (Službene novine Grada Požege, broj: 19/13., 8/14., 9/16., 14/16., 19/18., 12/21. i 22/21.- pročišćeni tekst) (u nastavku teksta: Odluka).

Članak 2.

U članku 5. stavku 1. točka 2. Odluke mijena se i glasi:

„2. Službe:

1. Služba za javnu nabavu
2. Služba za unutarnju reviziju.“

Članak 3.

U članku 8. stavak 2. Odluke se briše.

Članak 4.

Iza članka 8. Odluke dodaje se podnaslov: „Služba za javnu nabavu“ i članak 8.a koji glase:

„Služba za javnu nabavu

Članak 8.a

(1) Služba za javnu nabavu obavlja poslove planiranja nabave robe, radova i usluga za potrebe upravnih tijela, pripreme i provođenja postupaka javne nabave koji se provode sukladno Zakonu o javnoj nabavi i postupaka jednostavne nabave koji se provode sukladno Pravilniku o jednostavnoj nabavi robe, usluga i radova te provedbi projektnih natječaja na koje se ne primjenjuje Zakon o javnoj nabavi, vođenja registra ugovora javne nabave i okvirnih sporazuma te drugih informacijskih baza javne nabave, izrade analize i izvještavanja o provedenim postupcima javne nabave te davanje prijedloga za razvoj sustava javne nabave.

(2) Poslovi iz stavka 1. ovoga članka uključuju:

- prikupljanje i analiziranje potreba upravnih tijela za nabavom robe, radova i usluga

- pripremu prijedloga odluke o određivanju nabavnih kategorija za provođenje središnje javne nabave

- koordiniranje aktivnosti na planiranju potreba korisnika za provođenje središnje javne nabave,

- uspostavu i razvoj baza podataka po nabavnim kategorijama

- izradu i objavu plana nabave te ažuriranje istoga tijekom proračunske godine

- ažuriranje podataka na web. portalu

- vođenje registra ugovora i okvirnih sporazuma

- planiranje provedbe postupaka javne nabave

- kontrolu zahtjeva za pokretanje postupaka javne nabave zaprimljenog od nadležnog upravnog tijeka u smislu zakonskog osnova predloženog postupka javne nabave, njihove usklađenosti s podacima navedenima u planu javne nabave te njihove potpunosti u smislu dostavljenih ovlaštenja za vođenje postupaka javne nabave, izjava o sprečavanju sukoba interesa i priloga zahtjevu

- provjeru osiguranih financijskih sredstava za predmetnu javnu nabavu

- izradu općeg dijela dokumentacije za nadmetanje i ostale potrebne dokumentacije, prema zahtjevu korisnika

- provjeru usklađenosti opisa predmeta javne nabave, tehničkih specifikacija i troškovnika dostavljenih od nadležnih upravnih tijela sa zakonodavnim okvirom javne nabave,

- izradu prijedloga ugovora o javnoj nabavi i okvirnih sporazuma,

- provedbu prethodnog savjetovanja sa zainteresiranim gospodarskim subjektima,

- objavljivanje postupaka javne nabave u mjerodavnim službenim glasilima i na web. stranici Grada Požege

- provođenje postupaka javne nabave (zaprimanja i, u suradnji sa stručnim službama korisnika javne nabave, izrada objašnjenja dokumentacije o javnoj nabavi, otvaranje, pregled i ocjena ponuda, suradnje sa stručnim službama korisnika u vezi s pregledom i ocjenom ponuda, izrada zapisnika o pregledu i ocjeni ponuda, izrada prijedloga odluke o odabiru ponude ili poništenju postupka javne nabave, objava odluke o odabiru ili poništenju, zaprimanja zahtjeva za uvid u ponude i organizacija uvida u ponude, priprema za potpisivanje ugovora ili okvirnog sporazuma, objava obavijesti o sklopljenom ugovoru)

- davanje odgovora na podnesene žalbe iz djelokruga Službe

- praćenja prakse Državne komisije za kontrolu postupaka javne nabave, prakse Visokog upravnog suda Republike Hrvatske i Europskog suda pravde

- praćenje izvršenja ugovora o javnoj nabavi i okvirnih sporazuma

- organiziranje čuvanja dokumentacije vezane za javnu nabavu

- praćenje zakona i drugih propisa kojima se uređuju postupci javne nabave i ugovaranje

- komunikaciju i suradnju sa središnjim tijelom državne uprave nadležnim za politiku javne nabave i drugim nadležnim javnim tijelima

- kontinuirano praćenje i analizu funkcioniranja sustava javne nabave te davanje prijedloga za njegovo unaprjeđenje

- druge stručne poslove sukladno propisima iz nadležnosti rada Službe.

(3) Poslove navedene u stavku 1. i 2. ovoga članka Služba za javnu nabavu obavljat će za sva upravna tijela Grada Požege i za gradske ustanove.“

Članak 5.

Pravilnik o unutarnjem redu upravnih tijela Grada Požege (u nastavku teksta: Pravilnik), uskladit će se sa odredbama ove Odluke, u roku od šezdeset dana od dana stupanja na snagu ove Odluke.

Članak 6.

(1) Danom stupanja na snagu ove Odluke, novoosnovana Služba za javnu nabavu će od Upravnog odjela za financije i proračun preuzeti službenike, poslove i predmete, opremu i drugu dokumentaciju, razmjeno preuzetim poslovima sukladno ovoj Odluci.

(2) Do donošenja Pravilnika iz članka 5. ove Odluke i rasporeda na radna mjesta prema tom Pravilniku, službenici zatečeni u službi u Upravnom odjelu za financije i proračun, u Odsjeku za javnu nabavu, na poslovima koje preuzima Služba za javnu nabavu na dan stupanja na snagu ove Odluke, će nastaviti obavljati poslove koje su do tada obavljali, odnosno druge poslove po nalogu službenika ovlaštenog za privremeno obavljanje poslova pročelnika Službe za javnu nabavu, a pravo na plaću i ostala prava iz službe ostvaruju prema dotadašnjim rješenjima.

(3) Preuzeti službenici koji se po donošenju Pravilnika iz članka 5. ove Odluke ne mogu rasporediti, jer nema slobodnih radnih mjesta za koje ispunjavaju stručne i druge uvjete za raspored, stavljaju se na raspolaganje.

(4) Gradonačelnik će u roku trideset dana od dana stupanja na snagu ove Odluke imenovati službenika ovlaštenog za privremeno obavljanje poslova pročelnika Službe za javnu nabavu. U istom roku gradonačelnik će raspisati i javni natječaj za izbor i imenovanje pročelnika Službe za javnu nabavu.

(5) Rješenja o rasporedu na radna mjesta ili rješenja o stavljanju na raspolaganje donose se najkasnije u roku od dva mjeseca od stupanja na snagu Pravilnika iz članka 5. ove Odluke.

Članak 7.

Ova Odluka stupa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum., v.r.